Kabupatén Bekasi

Pikeun artikel kota nu ngaranna sarua, tempo Kota Bekasi.

Kabupatén Bekasi (aksara Sunda: ; basa Batawi Ora: بكاسى كبوفاتين, "Bekasih Kabupatèn"'') mangrupa hiji kabupatén di Propinsi Jawa Kulon, Indonésia.

Sajarah
Dina catetan sajarah, ngaran "Bekasi" boga harti jeung nilai anu has. Nurutkeun Poerbatjaraka-, ahli Basa Sansakerta jeung Jawa Kuna - Asal kecap Bekasi, sacara filosofis asalna tina kecap Chandrabhaga. Chandra hartina "bulan" (dina basa jawa kuna, sarua jeung kecap "sasi") jeung bhaga nu hartina "bagian". Jadi, sacara étimologis kecap Chandrabaga hartina bagian tina bulan. Kecap Chandrabhaga robah jadi Bhagasasi nu pangucapana sok disingket jadi bhagasi. Kecap Bhagasi ieu dina palafalan basa Walanda osok ditulis "Bacassie" terus robah jadi Bekasi nepi ka ayeuna. 

Bekasi dipikawanoh salaku "Bumi Patriot", nyaéta hiji wewengkon nu dijaga ku para pahlawan. Maranéhna berjuang di dinya nepi ka titik paméakana pikeun mertahankeun nagarana jeung ngarebut kamerdékaan ti nu ngajajah.

 Géografis 
Kabupatén Bekasi mangrupa salah sahiji kabupatén di Jawa Kulon, nu boga wates antarana :
Kalér : Laut Jawa
Kidul : Kabupaten Bogor
Kulon : DKI Jakarta jeung Kota Bekasi
Wétan : Kabupatén Karawang

Koordinat : 1060 58’ 5” – 1070 17’ 45” BT jeung 05054’ 50” – 060 29’ 15” LS.
Suhu rata-rata      : 28-32C
Curah Hujan        : 86,37mm (Taun 2006)
Rata-rata poé hujan : 60,48mm (Taun 2006)
Luhur lokasi        : 0 – 115m
Kamiringan          :  0 – 250.

 Transportasi 
Bekasi mangrupa bagian ti kawasan Jabotabek (kiwari jadi Jabodétabek). Bekasi diliwatan ku jalan tol Jakarta-Cikampék.

 Perékonomian 
Loba industri manufaktur ayana di Bekasi, di antarana kawasan Jababéka Cikarang, MM2100, jeung sajabana.

Sumber Rujukan
Situs Resmi Provinsi Jawa Barat  diakses 4 Agustus 2015
 Tumbu luar 
 Sundanet  Sajarah Bekasi nu kungsi jadi Ibukota Tarumanagara
Situs Resmi Provinsi Jawa Barat 


Bekasi